Parlamentul  României

Camera Deputaţilor

Comisia pentru muncă şi protecţie socială

Nr.27/471/16 octombrie 2007

R A P O R T

asupra 
propunerii legislative pentru modificarea şi completarea Legii nr.44/1994 privind veteranii de război, precum şi unele drepturi ale invalizilor şi văduvelor de război (republicată)

(nr.Plx 146/2007)

şi 
propunerii legislative pentru modificarea şi completarea Legii nr.44/1994 privind veteranii de război, precum şi unele drepturi ale invalizilor şi văduvelor de război, republicată 

(nr.Plx 515/2007)
În conformitate cu prevederile art. 95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, cu dezbaterea pe fond în procedură obişnuită a propunerii legislative pentru modificarea şi completarea Legii nr.44/1994 privind veteranii de război, precum şi unele drepturi ale invalizilor şi văduvelor de război (republicată) şi a propunerii legislative pentru modificarea şi completarea Legii nr.44/1994 privind veteranii de război, precum şi unele drepturi ale invalizilor şi văduvelor de război, republicată, trimise comisiei cu adresele nr. Plx 146 din 19 martie 2007, respectiv nr. Plx 515 din 27 iunie 2007.
La întocmirea prezentului raport în conformitate cu prevederilor art.68 alin.(1) din Regulamentul Camerei Deputaţilor, Comisia a avut în vedere:

· avizele Consiliului Legislativ (nr.1411/23.12.2006 şi 248/26.02.2007)

· avizul Consiliului Economic şi Social (nr.2456/17.10.2006 – Plx 146/2007)

· avizele Comisiei pentru buget, finanţe şi bănci (nr.134/04.04.2007 şi 450/27.09.2007)

· avizele Comisiei juridice, de disciplină şi imunităţi (nr.31/283/28.03.2007 şi 31/811/04.09.2007)

· avizul Comisiei pentru apărare, ordine publică şi siguranţă naţională (nr.32/525/05.10.2007 – Plx 515/2007)

· punctele de vedere negative ale Guvernului (nr.3477/15.11.2006 şi 702/23.03.2007).

Cele două propuneri legislative au ca obiect de reglementare modificarea şi completarea Legii nr.44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare, în sensul îmbunătăţirii cadrului legislativ (nr. Plx 515/2007), precum şi în vederea includerii în categoria veteranilor de război şi a cetăţenilor români care au participat în teatrele de operaţiuni militare desfăşurate sub egida ONU şi NATO (nr. Plx 146/2007).
Comisia propune Plenului Camerei Deputaţilor aprobarea cu amendamente a propunerii legislative având nr. Plx 515/2007 şi respingerea propunerii legislative având nr. Plx 146/2007. 

Motivele respingerii sunt următoarele:

Participarea forţelor armate române la misiuni în străinătate s-a făcut în cadrul forţelor de menţinere a păcii sub egida ONU, NATO sau a altor organizaţii internaţionale, pe bază de voluntariat. Pe durata misiunilor, personalul participant beneficiază în ţară de drepturi băneşti cuprinse în Legea nr.138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii, cu modificările şi completările ulterioare, iar în străinătate de drepturile prevăzute de Hotărârea Guvernului nr.1.086/2004 privind stabilirea sporurilor specifice şi a drepturilor de diurnă, cazare şi hrană cuvenite personalului participant la misiuni în afara teritoriului statului român, republicată.
De asemenea, în conformitate cu prevederile art.18 din Legea nr.42/2004 privind participarea forţelor armate la misiuni în afara teritoriului statului român, personalul participant la misiuni în afara teritoriului statului român are dreptul la despăgubiri pentru cazuri de invaliditate sau deces, în condiţiile şi în cuantumurile stabilite de legislaţia română.

Totodată, prin Ordonanţa de urgenţă a Guvernului nr.82/2006 pentru recunoaşterea meritelor personalului armatei participant la acţiuni militare se reglementează modalităţile de recunoaştere a meritelor personalului armatei participant la acţiuni militare, prin acordarea unor distincţii şi crearea posibilităţii menţinerii în structurile Ministerului Apărării a celor care au devenit invalizi.

Ambele propuneri legislative fac parte din categoria legilor organice, conform prevederilor art.73 alin.(3)  din Constituţia României, republicată.

La lucrările comisiei care au avut loc în şedinţa din 9 octombrie 2007 au fost prezenţi 16 deputaţi, din totalul de 18 membri ai comisiei.

La dezbateri au participat, în conformitate cu prevederile art.55 din Regulamentul Camerei Deputaţilor, republicat:

· Doamna Denisa Pătraşcu – Secretar de Stat, Ministerul Muncii, Familiei şi Egalităţii de Şanse 

· Doamna Georgeta Bratu – director, Ministerul Muncii, Familiei şi Egalităţii de Şanse

· Domnul Nicolae Anghelescu – şef serviciu, Ministerul Apărării

· Doamna Mariana Minea – consilier juridic, Ministerul Apărării

· Domnul general Marin Dragnea – preşedintele Asociaţiei Naţionale a Veteranilor de Război

· Domnul general Dumitru Penciuc – preşedintele Asociaţiei Naţionale a Veteranilor de Război MIRA.

Ambele propuneri legislative au fost respinse de Senat în şedinţele din 14 martie, respectiv 25 iunie 2007.

Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională, pentru ambele propuneri legislative.
În urma dezbaterilor, Comisia propune respingerea propunerii legislative având nr. Plx 146/2007, cu 2 voturi pentru aprobare, 2 voturi împotrivă şi 6 abţineri, şi admiterea cu modificări a propunerii legislative având nr. Plx 515/2007, cu unanimitate de voturi, după cum urmează: 

Amendamente admise:

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text act normativ de bază
(Legea nr.44/1994)
	Text proiect de modificare şi/sau completare
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii

Lege pentru modificarea şi completarea Legii nr.44/1994 privind veteranii de război, precum şi unele drepturi ale invalizilor şi văduvelor de război, republicată


	Titlul legii
Lege pentru modificarea şi completarea Legii nr.44/1994 privind veteranii de război, precum şi unele drepturi ale invalizilor şi văduvelor de război
Autor: d-l deputat Gheorghe Barbu

	S-a eliminat termenul „republicată” din finalul titlului, pentru respectarea normelor de tehnică legislativă.

	2
	__
	Art.I. – Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată în Monitorul Oficial al României, Partea I, nr.783 din 28 octombrie 2002, cu modificările şi completările ulterioare, se modifică şi se completează după cum urmează:


	Nemodificat 
	

	3
	Art. 2. - Sunt consideraţi, de asemenea, veterani de război:
a) cetăţenii români din orice teritoriu care s-au înrolat voluntar şi au luptat în rândurile armatelor Naţiunilor Unite;

b) locuitorii din provinciile româneşti, vremelnic ocupate în perioada 1940-1945, care au fost încorporaţi sau mobi​lizaţi în mod obligatoriu şi au luptat în armatele altor state, în cazul în care şi-au păstrat sau redobândit cetăţenia română şi domiciliul în România;

c) persoanele de naţionalitate germană care au fost încadrate obligatoriu în unităţi ale armatei germane, în cazul în care şi-au păstrat sau redobândit cetăţenia română şi domiciliul în România.


	1. Articolul 2 se modifică şi va avea următorul cuprins:

“Art.2. - Sunt considerate, de asemenea, veterani de război, persoanele care au participat la primul sau al doilea război mondial, după cum urmează:

a) cetăţenii români din orice teritoriu care s-au înrolat voluntar şi au luptat în rândurile armatelor Naţiunilor Unite;

b) locuitorii din provinciile româneşti, vremelnic ocupate în perioada 1940-1945, care au fost încorporaţi sau mobi​lizaţi în mod obligatoriu şi au luptat în armatele altor state, în cazul în care şi-au păstrat sau redobândit cetăţenia română şi domiciliul în România;

c) persoanele de naţionalitate germană care au fost încadrate obligatoriu în unităţi ale armatei germane, în cazul în care şi-au păstrat sau redobândit cetăţenia română şi domiciliul în România.”

	1. La articolul 2, partea introductivă va avea următorul cuprins:
Nemodificat 
Se elimină.
Se elimină.

Se elimină.

Autori: d-nii deputaţi Gheorghe Barbu şi Stelian Duţu
	Pentru respectarea normelor de tehnică legislativă. 

Se menţin textele din Legea nr.44/19994, care sunt în vigoare, întrucât prin propunerea legislativă acestea nu au fost modificate.

	4
	Art.5, alin.1, 3 şi 4

Art.5. - Calitatea de veteran de război se stabileşte de către Ministerul Apărării Naţionale, pe baza datelor din livretul militar ori, în lipsa acestora, pe bază de acte ofi​ciale eliberate de către organele stabilite de acest minister, prin care se confirmă situaţiile prevăzute la art.1 şi 2.
............................................................

    Prizonierii de război îşi dovedesc calitatea prin datele înscrise în livretul militar, precum şi în orice alt document emis de Ministerul Apărării Naţionale ori de organul la care au fost retinuţi.

    În cazurile în care, din diferite motive, cei îndreptăţiţi nu posedă livret militar ori nu li se poate elibera dovada nece​sară datorită inexistenţei sau distrugerii arhivelor, confirmată în scris, calitatea de veteran de război se va determina de către comisiile de reconstituire, cu martori, în condiţiile prevăzute de lege şi de metodologia stabilită, în acest scop, de Ministerul Apărării Naţionale.

	2. Alineatele 1, 3 şi 4 ale articolului 5 se modifică şi vor avea următorul cuprins:

„Art.5. - Calitatea de veteran de război se stabileşte de către Ministerul Apărării, pe baza actelor ofi​ciale solicitate de acest minister, eliberate de către organele în drept, prin care se confirmă situaţiile prevăzute la art.1 şi 2.
............................................................

     Prizonierii de război îşi dovedesc calitatea pe baza actelor oficiale eliberate de arhivele militare, precum şi prin orice alt document emis de Ministerul Apărării ori de organul la care au fost retinuţi.

     În cazurile în care, din diferite motive, cei îndreptăţiţi nu posedă actele oficiale solicitate ori nu li se poate elibera dovada nece​sară ca urmare a inexistenţei sau distrugerii arhivelor, confirmată în scris, calitatea de veteran de război se va determina de către comisiile de reconstituire, cu martori, în condiţiile prevăzute de lege şi de metodologia stabilită în acest scop, de Ministerul Apărării.”


	2. La articolul 5, alineatele 1, 3 şi 4 vor avea următorul cuprins:

Nemodificat 

Nemodificat 

Nemodificat 

Autor: d-l deputat Gheorghe Barbu
	Pentru respectarea normelor de tehnică legislativă şi unitate de terminologie.

	5
	Art.13, alin.4

Cuantumul despăgubirilor se stabileşte luându-se în considerare valoarea terenului la data atribuirii şi se suportă din bugetul de stat.


	3. Ultimul alineat al articolului 13 se modifică şi va avea următorul cuprins:

„Cuantumul despăgubirilor se suportă din bugetul de stat şi se va actualiza, anual, în funcţie de evoluţia preţurilor, prin hotărâre a Guvernului.”


	3. La articolul 13, alineatul 4 va avea următorul cuprins:

„Cuantumul despăgubirilor se suportă din bugetul de stat şi se actualizează, anual, prin hotărâre a Guvernului.”

Autori: d-nii deputaţi Gheorghe Barbu, Stelian Duţu, Ioan Cindrea, Dan Mocănescu


	Pentru respectarea normelor de tehnică legislativă şi unitate de terminologie.

	6
	Art.14. – Veteranii de război care nu sunt decoraţi cu ordine, medalii sau cruci de război prevăzute la art.13 alin.1 lit.a), b) şi c), dar cărora le-a fost conferită Medalia „Crucea comemorativă a celui de-al doilea război mondial, 1941-1945” beneficiază de o rentă lunară echivalentă cu 25% din solda de grad a unui sublocotenent.”
	4. Articolul 14 se modifică şi va avea următorul cuprins:

„Art.14. – Veteranii de război care nu sunt decoraţi cu ordine, medalii sau cruci de război prevăzute la art.13 alin.1 lit. a), b) şi c), dar cărora le-a fost conferită Medalia ”Crucea comemorativă a celui de-al doilea război mondial, 1941-1945” beneficiază, începând cu anul 2007, de o rentă lunară echivalentă cu 50% din solda de grad a unui sublocotenent.”
	4. Articolul 14 va avea următorul cuprins:

„Art.14. – Veteranii de război care nu sunt decoraţi cu ordine, medalii sau cruci de război prevăzute la art.13 alin.1 lit. a) şi  b) dar cărora   le-a fost conferită Medalia ”Crucea comemorativă a celui de-al doilea război mondial, 1941-1945” beneficiază de o rentă lunară echivalentă cu 50% din solda de grad a unui sublocotenent.”

Autori: Comisia pentru apărare, ordine publică şi siguranţă naţională şi Comisia pentru muncă şi protecţie socială 

	Având în vedere că prevederea implică alocarea de fonduri de la bugetul de stat, ea nu poate să fie aplicată decât după includerea cheltuielilor în buget.

După republicarea Legii nr.44/1944, articolul 13 alin.(1) nu mai cuprinde litera c).

S-a eliminat sintagma „începând cu anul 2007” întrucât, conform art.III, modificarea prevăzută intră în vigoare la 1 ianuarie 2008.


	7
	__
	5. La articolul 15 se introduce un nou alineat cu următorul cuprins:

„În semn de recunoaştere a meritelor veteranilor de război pe câmpurile de luptă pentru apărarea independenţei, suveranităţii, integrităţii teritoriale şi a intereselor României, se instituie Ziua Veteranilor de Război, care se organizează, anual, pe data de 29 aprilie.”


	5. La articolul 15, după alineatul 2 se introduce un nou alineat, alineatul 3, cu următorul cuprins:

„În semn de recunoaştere a meritelor veteranilor de război pe câmpurile de luptă pentru apărarea independenţei, suveranităţii, integrităţii teritoriale şi a intereselor României, se instituie Ziua Veteranilor de Război, care se organizează, anual, pe 29 aprilie.”

Autor: d-l deputat Gheorghe Barbu


	Pentru respectarea normelor de tehnică legislativă. 

Pentru o formulare corectă.

	8
	Art.16, lit.a), c), e) şi k)
Art.16. – Veteranii de război şi văduvele de război beneficiază şi de următoarele drepturi:

a) câte 12 călătorii gratuite, dus-întors, sau 24 călătorii simple, în cursul unui an calendaristic, la clasa I pe calea ferată, la tren de orice rang, pentru marii mutilaţi, pentru invalizii de război, precum şi pentru veteranii de război decoraţi cu ordine şi medalii de război. 

     Veteranii de război nedecoraţi, precum şi văduvele de război au dreptul, în cursul unui an calendaristic, la 6 călătorii interne gratuite, dus-întors, sau la 12 călătorii simple pe calea ferată, la tren de orice rang. Generalii şi ofiţerii călătoresc la clasa I, iar ceilalţi veterani de război nedecoraţi şi văduvele de război, la clasa a II-a. 

    Veteranii de război şi văduvele de război care locuiesc în mediul rural au dreptul în cursul unui an calendaristic la 12 călătorii interne dus-întors gratuite pe mijloacele de transport auto, dacă nu există posibilitatea să călătorească pe calea ferată, sau la 12 călătorii interne gratuite dus-întors pe căile fluviale, la alegere. 

    În cadrul numărului de călătorii stabilit pentru titulari, aceştia le pot folosi şi pentru însoţitori.
     Însoţitorii marilor mutilaţi şi ai invalizilor de gradul I beneficiază de aceleaşi drepturi de transport gratuit şi la aceeaşi clasă ca şi titularii drepturilor ai căror însoţitori sunt;
............................................................

c) prioritate la repartizarea şi închirierea locuinţelor din fondul locativ de stat.
............................................................
e) scutirea de plata impozitelor şi taxelor locale. Aceste scutiri se aplică şi văduvelor nerecăsătorite ale veteranilor de război;

k) ........................................................

Din numărul total de bilete gratuite primite de asociaţiile de veterani de război 10% vor fi repartizate văduvelor de război care nu s-au recăsătorit.

	6. Litera a) a articolului 16 se modifică şi va avea următorul cuprins:

„a) câte 12 călătorii gratuite, dus-întors, sau 24 călătorii simple, în cursul unui an calendaristic, la clasa I pe calea ferată, la tren de orice rang, pentru marii mutilaţi, pentru invalizii de război, precum şi pentru veteranii de război decoraţi cu ordine şi medalii de război. 

   Veteranii de război decoraţi cu Medalia “Crucea Comemorativă a celui de-al doilea război mondial, 1941-1945, cei nedecoraţi, precum şi văduvele de război au dreptul, în cursul unui an calendaristic, la 6 călătorii interne gratuite, dus-întors, sau la 12 călătorii simple pe calea ferată, la tren de orice rang. Generalii şi ofiţerii călătoresc la clasa I, iar ceilalţi veterani de război decoraţi cu Medalia “Crucea Comemorativă a celui de-al doilea război mondial, 1941-1945”, cei nedecoraţi precum şi văduvele de război, la clasa a II-a. 

    Veteranii de război şi văduvele de război care locuiesc în mediul rural au dreptul în cursul unui an calendaristic la 12 călătorii interne dus-întors gratuite pe mijloacele de transport auto, dacă nu există posibilitatea să călătorească pe calea ferată, sau la 12 călătorii interne gratuite dus-întors pe căile fluviale, la alegere. 

    În cadrul numărului de călătorii stabilit pentru titulari, aceştia le pot folosi şi pentru însoţitori, precum şi pentru soţ sau soţie ori alte persoane mandatate, pe bază de procură autentificată în condiţiile legii, de titulari, să le reprezinte interesele.
    Începând cu anul 2007, veteranii de război şi văduvele de război care nu folosesc nici unul din tichetele de călătorie la care au dreptul, pot beneficia, la începutul fiecărui an, de compensarea în bani a acestora, în sumă fixă de 200 lei, pentru cei care au dreptul la 24 de călătorii simple şi, respectiv 100 lei, pentru ceilalţi.

     De jumătate din suma alocată titularului, beneficiază şi soţul supravieţuitor al acestuia, dacă nu s-a recăsătorit.

     Plata drepturilor de călătorie se efectuează de către sistemul de pensii în evidenţa căruia se află beneficiarul, la cererea expresă a acestuia, cu condiţia înapoierii în totalitate a tichetelor de călătorie aferente anului anterior şi neutilizate.

      Ministerul Finanţelor Publice va aloca sumele necesare în bugetul Ministerului Muncii, Solidarităţii Sociale şi Familiei, Ministerului Apărării sau Ministerului Administraţiei şi Internelor şi Serviciului Român de Informaţii, ca urmare a aplicării prezentei legi.

     Cuantumul compensaţiilor pentru tichetele de călătorie se va actualiza anual, în funcţie de evoluţia preţurilor, prin hotărâre a Guvernului.”
7. Litera c) a articolului 16 se modifică şi va avea următorul cuprins:

„c) prioritate la repartizarea şi închirierea locuinţelor din fondul locativ de stat.

     Se autorizează instituţiile publice să vândă locuinţele din fondul locativ de stat pe care acestea le au în administrare, la cerere, veteranilor de război şi văduvelor de război care le deţin cu contract de închiriere.

     Locuinţele închiriate veteranilor de război, aflate în proprietatea publică a statului, pentru care s-a solicitat cumpărarea acestora, se trec în proprietatea privată a statului, prin hotărâre a Guvernului, în condiţiile legii.

     În termen de 30 de zile de la intrarea în vigoare a prezentei legi, se vor emite norme metodologice pentru vânzarea locuinţelor din fondul locativ de stat veteranilor de război şi văduvelor de război, aprobate prin ordine ale conducătorilor instituţiilor publice care le au în administrare.”

8. Litera e) a articolului 16 se modifică şi va avea următorul cuprins:

„e) scutirea de plata impozitelor şi taxelor locale, precum şi de plata impozitului corespunzător pentru terenurile cu care au fost împroprietăriţi conform legii, datorită calităţii de veteran de război. Aceste scutiri se aplică şi văduvelor nerecăsătorite ale veteranilor de război.”

9. Paragraful 2 al literei k) a articolului 16 se modifică şi va avea următorul cuprins:
„Din numărul total de bilete gratuite primite de asociaţiile de veterani de război, 10% vor fi repartizate văduvelor de război şi văduvelor veteranilor de război, care nu s-au recăsătorit.”


	6. La articolul 16, literele a), c), e) şi paragraful 2 al literei k) vor avea următorul cuprins:

Nemodificat 

Nemodificat 

    
Nemodificat 

    În cadrul numărului de călătorii stabilit pentru titulari, aceştia le pot folosi şi pentru însoţitori. Tichetele de călătorie gratuite pot fi utilizate şi de către  soţul/soţia sau alte persoane mandatate de titulari să le reprezinte interesele, pe bază de procură autentificată, nefiind necesară prezenţa titularului la efectuarea călătoriei.

Se elimină.

Se elimină.

Se elimină. 

Ministerul Economiei şi Finanţelor va aloca sumele necesare în bugetul Ministerului Muncii, Familiei şi Egalităţii de Şanse, Ministerului Apărării sau Ministerului Internelor şi Reformei Administrative şi Serviciului Român de Informaţii, ca urmare a aplicării prezentei legi.

Se elimină. 

Se elimină.

Nemodificat 

Nemodificat 
Nemodificat 

Se elimină.
Se elimină.
e) scutirea de plata impozitelor şi taxelor locale, precum şi de plata impozitului corespunzător pentru terenurile arabile în suprafaţă de până la 5 ha. Aceste scutiri se aplică şi văduvelor nerecăsătorite ale veteranilor de război.

Se elimină.

k) ........................................................

Din numărul total de bilete gratuite primite de asociaţiile de veterani de război, 10% vor fi repartizate văduvelor de război şi văduvelor de veterani de război, care nu s-au recăsătorit.”

Autori: Comisia pentru muncă şi protecţie socială şi Comisia pentru apărare, ordine publică şi siguranţă naţională


	Pentru respectarea normelor de tehnică legislativă. 
Pentru simplificarea şi clarificarea textului de lege astfel încât acesta să poată fi transpus în practică.

S-a eliminat datorită obiecţiilor formulate de Ministerul Economiei şi Finanţelor privind lipsa fondurilor. 

Pentru corelare, ca urmare a eliminării alineatului anterior.

Pentru corelare, ca urmare a eliminării alineatelor anterioare.

Pentru corelare, ca urmare a eliminării alineatelor anterioare.

Pentru respectarea normelor de tehnică legislativă, întrucât norma introdusă se regăseşte la art.III, alin.(2), poziţia 13 din raport.
S-a reformulat lit.e) întrucât dintre cei aprox. 40.000 de veterani, doar 13.000 au fost împroprietăriţi cu teren datorită calităţii de veteran de război, restul veteranilor dobândind teren arabil prin moştenire sau reconstituirea dreptului de proprietate, acestora din urmă nefiindu-le aplicabile prevederile privind scutirea de impozit.

Pentru unitate de terminologie.

	Art.17, alin.3

Veteranilor şi văduvelor de război li se asigură în mod gratuit locuri de înhumare în cimiterele militare sau civile. Veteranilor de război li se asigură funeralii cu onoruri militare, potrivit gradului avut la data decesului, conform reglementărilor în vigoare pentru cadrele militare active. Slujbele religioase se asigură gratuit de către capelani în garnizoanele militare.
	10. Ultimul alineat al articolului 17 se modifică şi va avea următorul cuprins:

“Veteranilor şi văduvelor de război li se asigură în mod gratuit, după caz, incinerare, locuri de veci în cimitirele civile ori locuri de înhumare în cimiterele militare sau civile. Veteranilor de război li se asigură funeralii cu onoruri militare, potrivit gradului avut la data decesului, conform reglementărilor în vigoare pentru cadrele militare în activitate. Slujbele religioase se asigură gratuit de către capelani în garnizoanele militare.”


	7. La articolul 17, alineatul 3 va avea următorul cuprins:

Nemodificat 
Autor: d-l deputat Gheorghe Barbu

	Pentru respectarea normelor de tehnică legislativă, ca urmare a eliminării unor puncte.

	Art.19, lit.a)

a) fondurile special repartizate de la bugetul de stat pentru desfăşurarea în bune condiţii a activităţilor pe care aceştia le organizează pe plan intern şi internaţional, în scopul menţinerii unei strânse legături cu asociaţiile naţionale şi internaţionale de profil la care urmează a se afilia şi a plăti cotizaţii anuale în valută.

	11. Litera a) a articolului 19 se modifică şi va avea următorul cuprins:

„a) punerea la dispoziţie a fondurilor repartizate de la bugetul de stat pentru plata cheltuielilor curente şi de capital, necesare desfăşurării activităţilor de către structurile asociative ale acestora, cele determinate de relaţiile cu organizaţiile naţionale şi internaţionale de profil, precum şi pentru plata cotizaţiilor internaţionale anuale în valută către organismele internaţionale la care asociaţiile de veterani sunt afiliate.”


	8. La articolul 19, litera a) va avea următorul cuprins:

Nemodificat 
Autor: d-l deputat Gheorghe Barbu

	Pentru respectarea normelor de tehnică legislativă, ca urmare a eliminării unor puncte.

	Art.22. – Suprafeţele de teren necesare împroprietăririlor prevăzute la art.13 se vor asigura prin grija autorităţilor administraţiei publice din municipiile, oraşele sau comunele în care veteranii de război îşi au domiciliul, din disponibilităţile acestora, în condiţiile Legii fondului funciar nr.18/1991.
	12. Articolul 22 se modifică şi va avea următorul cuprins:
„Art.22. – Suprafeţele de teren necesare împroprietăririlor prevăzute la art.13 se asigură prin grija autorităţilor administraţiei publice din municipiile, oraşele şi comunele în care veteranii de război îşi au domiciliul sau din alte localităţi când nu există teren disponibil în cele unde domiciliază, în condiţiile Legii fondului funciar nr.18/1991, republicată, cu modificările şi completările ulterioare.”


	9. Articolul 22 va avea următorul cuprins:
Nemodificat 
Autor: d-l deputat Gheorghe Barbu

	Pentru respectarea normelor de tehnică legislativă, ca urmare a eliminării unor puncte.

	__
	Art.II. – (1) Responsabilitatea coordonării, la nivel naţional, a problematicii veteranilor de război, invalizilor şi văduvelor de război, revine unei autorităţi constituite la nivelul Ministerului Apărării.

(2) Competenţele, subordonarea, organizarea şi funcţionarea autorităţii prevăzute la alin.(1) se reglementează prin hotărâre a Guvernului.


	Art.II. – (1) Responsabilitatea coordonării, la nivel naţional, a problematicii veteranilor de război, invalizilor şi văduvelor de război, revine unei autorităţi constituite în cadrul  Ministerului Apărării.

(2) Organizarea şi funcţionarea autorităţii prevăzute la alin.(1) se reglementează prin hotărâre a Guvernului.

Autor: Comisia pentru muncă şi protecţie socială 

	Pentru o corectă formulare.

	__
	Art.III. – Prezenta lege intră în vigoare la 2 luni de la publicarea acesteia în Monitorul Oficial al României, Partea I.

__
	Art.III. – (1) Prezenta lege intră în vigoare la 1 ianuarie 2008.
(2) În termen de 30 de zile de la intrarea în vigoare a prezentei legi, se vor emite norme metodologice pentru vânzarea locuinţelor din fondul locativ de stat veteranilor de război şi văduvelor de război, aprobate prin ordine ale conducătorilor instituţiilor publice care le au în administrare.”
Autori: d-nii deputaţi Gheorghe Barbu şi Ioan Cindrea 

	Pentru a avea timpul necesar în vederea cuprinderii în bugetul de stat a sumelor necesare aplicării prevederilor legii.

Pentru respectarea normelor de tehnică legislativă, întrucât este o normă dispozitivă pentru aplicarea unui text care va intra în vigoare la 1 ianuarie 2008.

